OpenLLM-France/wikimedia huggingface dataset:
# Euriàlides

Els euriàlides (Euryalida) són un ordre d'ofiuroïdeus. Són grans estrelles de mar fràgils, planctonívores, d'aigües profundes i fredes.

## Característiques

Aquest ordre consisteix principalment en grans estrelles trencadisses que mengen plàncton, amb grans braços allargats i sovint ramificats, que permeten filtrar l'aigua de mar capturant el plàncton, una mica com els seus cosins els crinoïdeus. Viuen sovint empaquetats en una bola durant el dia i estenen els braços a la nit per alimentar-se; no obstant això, moltes espècies són abissals i desconeixen aquestes variacions. De fet, aquests animals viuen sovint en aigües fredes o molt profundes, protegides dels depredadors als quals el seu mètode d'alimentació els exposaria.

## Taxonomia

L'odre Euryalida inclou 193 espècies en tres famílies:
* Família Asteronychidae Ljungman, 1867
* Família Euryalidae Gray, 1840
* Família Gorgonocephalidae Ljungman, 1867

## Galeria

* Un Gorgonocephalus replegat (dibuix d'Ernst Haeckel (1904).
* Une Gorgonocephalidae alimentant-se de nit al Mar Roig.
* Primer pla d'un braç de Gorgonocephalidae.
* Astroboa granulatus
* Un Euryalida abissal de braços simples.

## Referències

* ↑ Altaba, C. R., 1991. Invertebrats no artròpodes. Història Natural dels Països Catalans, 8. Fundació Enciclopèdia Catalana, Barcelona.
* ↑ «WoRMS - World Register of Marine Species - Euryalida» (en anglès). [Consulta: 16 octubre 2020].
* ↑ Chrism. «The Echinoblog: GORGONOCEPHALUS!! Because Weird is what we do!», 26-01-2010. [Consulta: 16 octubre 2020].
* ↑ «WoRMS - World Register of Marine Species - Taxonomic tree». [Consulta: 16 octubre 2020].
# Czochralskiïta

La czochralskiïta és un mineral de la classe dels fosfats. Rep el nom en honor de Jan Czochralski (23 d'octubre de 1885 - 22 d'abril de 1953), químic polonès famós per inventar el "procés de Czochralski" pel qual es fan crìxer cristalls artificialment.

## Característiques

La czochralskiïta és un fosfat de fórmula química Na₄Ca₃Mg(PO₄)₄. Va ser aprovada com a espècie vàlida per l'Associació Mineralògica Internacional l'any 2015, i la primera publicació data del 2016. Cristal·litza en el sistema ortoròmbic. La seva duresa a l'escala de Mohs es troba entre 4 i 5. La seva estructura és de tipus glaserita, i es troba relacionada amb les de la buchwaldita i la brianita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat de Breslau, amb el número de catàleg "mm uwr iv7870".

## Formació i jaciments

Va ser descoberta al meteorit Morasko, recollit a la localitat de Poznań, que pertany al Voivodat de Gran Polònia (Polònia). Es tracta de l'únic indret on ha estat trobada aquesta espècie mineral.

## Referències

* ↑ «Czochralskiite» (en anglès). Mindat. [Consulta: 22 agost 2018].
# Karate a muerte en Torremolinos

Karate a muerte en Torremolinos és una pel·lícula espanyola dirigida per Pedro Temboury. Va ser nominada als premis Godoy com a pitjor pel·lícula de l'any.

## Argument

Torremolinos, any 2000. La que sembla una de les ciutats més ocioses del món està a punt de submergir-se en una ona de terror. El malèvol Dr. Malvedades arriba a la ciutat per ressuscitar quatre karatekes que van morir ofegats a la badia de Màlaga quan exercien com a assassins a sou durant la segona Guerra Mundial. Amb l'ajuda dels zombis, segrestarà cinc adolescents recentment desvirgades, les quals utilitzarà per despertar el monstre Jocántaro, monstre meitat centollo meitat polp que dorm en algun lloc de la costa, i aconseguir dominar el món. Entre les segrestades està Danuta, la núvia d'un surfer catòlic i voluntàriament cèlibe, Jess, que farà l'impossible per rescatar-la. Per a això reuneix als seus amics (un capellà, una monja, un yuppie i un karateca), i junts invoquen l'esperit del professor Miyagi, qui els ensenya la difícil art del karate per fer front als esbirros del Dr. Malvedades. Mentrestant, les autoritats, desconcertades davant l'onada de segrests, encarreguen primer a Chuck Lee, karateca de fama internacional, i després al Dr. Orloff, parapsicòleg en perpetu tràngol cannàbic, el rescat de les adolescents i la lluita contra el Dr. Malvedades.

## Repartiment

* Curro Cruz como Jess.
* Jess Franco como el Señor Miyagi.
* Sonia Okomo como Danuta.
* Paul Lapidus como el doctor Malvedades.
* Los Angeles Barea como la Monja Surfera.
* Juanma Lara como el Alcalde.
* Carol Salvador como el Policia.
* Pedro Temboury como el doctor Orloff, parapsicòleg.
* Jordi Costa como el Subcomandante Bermudas, así como un gamberro de playa.

## Palmarés

Premis Godoy
| any | categoria | Para | resultat |
| 2003 | pitjor pel·lícula | Karate a mort a Torremolinos | Nominat |
| 2003 | pitjor director | Pedro Temboury | Nominat |
| 2003 | pitjor director | Carlota Botas | guanyador |
| 2003 | pitjor guió | Pedro Temboury | Nominat |
| 2003 | Pitjors efectes especials | Kárate a muerte en Torremolinos | guanyador |
| 2003 | pitjor vestuari | Bubi Escobar | guanyador |
| 2003 | Pitjor perruqueria i maquillatge | Carol Salvador | guanyador |

## Referències

* ↑ Costa, Jordi. «Karate a muerte en Torremolinos». Fotogramas, 29-05-2008. [Consulta: 26 gener 2020].
* ↑ ««Atraco a las tres... y media» gana el Premio Godoy a la peor película». Diario de Leon, 30-01-2004. [Consulta: 26 gener 2020].

## Enllaços externs

* Entrevista a Pedro Temboury
* Especial Pedro Temboury en Fnac Plaza España Arxivat 2013-12-30 a Wayback Machine.
* Entrevista a Pedro Temboury
* Kárate a muerte en Torremolinos (DVD Video)
# Iélokh

«Iélokh» té aquests significats:
* Iélokh (Vladímir), localitat de l'óblast de Vladímir, a Rússia
* Iélokh (Kírov), localitat de l'óblast de Kírov, a Rússia
# Faralló d'Albarca

El Faralló d'Albarca o des Matzoc és un illot que es troba al municipi d'Artà, a l'extrem nord-est de l'illa de Mallorca. És l'illot més gran de la costa artanenca i és habitat per gavines i corbs marins.

## Referències

* ↑ «Faralló». toponimiamallorca.net. [Consulta: 23 desembre 2019].
* ↑ «La Torre i el faralló d'Albarca». mallorcaweb.net. Arxivat de l'original el 24 de juliol 2011. [Consulta: 23 desembre 2019].
# Gainan Saidkhujin

Gainan Rakhmatovitx Saidkhujin (en rus Гайнан Рахматович Сайдхужин) (Novossibirsk, 30 de juny de 1937 - Miami, 13 de maig de 2015) va ser un ciclista soviètic d'origen rus, que va córrer durant els anys 50 i 60 del segle xx. Va participar en dos Jocs Olímpics i mai va passar al professionalisme.

## Palmarès

* 1957
** Campió de la Unió Soviètica en Contrarellotge per equips
** Vencedor de 2 etapes a la Volta a la Unió Soviètica
* 1958
** Vencedor d'una etapa a la Volta a Egipte
* 1959
** Campió de la Unió Soviètica en Contrarellotge per equips
* 1960
** 1r a la Volta a Egipte
** Vencedor d'una etapa a la Cursa de la Pau
* 1962
** 1r a la Cursa de la Pau i vencedor d'una etapa
* 1963
** Campió de la Unió Soviètica en ruta
* 1965
** 1r al Gran Premi de L'Humanité
** Vencedor de 2 etapes a la Cursa de la Pau
* 1967
** 1r a la Volta a la Unió Soviètica
** 1r al Gran Premi de L'Humanité
* 1969
** 1r a la Volta a Turquia
* 1970
** Vencedor de 2 etapes a la FBD Insurance Rás

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Copa Confederacions 1997

La Copa FIFA Confederacions 1997 va ser la tercera edició de la Copa Confederacions, es va realitzar entre el 12 i el 21 de desembre de 1997, a l'Aràbia Saudita.
Aquesta edició del torneig la va guanyar el Brasil que va derrotar a la final a Austràlia per 6-0.

## Organització
### Seus

Tots els partits es van disputar a la ciutat de Riad, a l'Estadi Rei Fahd.

### Àrbitres

La llista d'àrbitres és la següent:
* Lucien Bouchardeau
* Javier Castrilli
* Nikolai Levnikov
* Saad Mane
* Ian McLeod
* René Ortube
* Ramesh Ramdhan
* Pirom Anprasert

## Participants

Els vuit participants del torneig són convidats oficialment per la FIFA. Aquests corresponen, en general, als campions dels diversos tornejos internacionals.
En aquesta edició hi participaren:
* Aràbia Saudita, com a país organitzador.
* Austràlia, com a campió de la Copa de Nacions de la OFC 1996.
* Brasil, com a campió de la Copa del Món de Futbol 1994.
* Emirats Àrabs Units, com a subcampió de la Copa d'Àsia 1996, a causa del fet que Aràbia Saudita era el país organitzador.
* Mèxic, com a campió de la Copa d'Oro de la CONCACAF 1996.
* República Txeca, com a subcampió de l'Eurocopa 1996, a causa del fet que Alemanya va ser el campió però va declinar la seva participació.
* Sud-àfrica, com a campió de la Copa d'Àfrica de Nacions 1996.
* Uruguai, com a campió de la Copa Amèrica 1995.

## Primera fase
### Grup A

| Equip | Pts | PJ | PG | PE | PP | GF | GC | DG |
| Brasil | 7 | 3 | 2 | 1 | 0 | 6 | 2 | +4 |
| Austràlia | 4 | 3 | 1 | 1 | 1 | 3 | 2 | +1 |
| Mèxic | 3 | 3 | 1 | 0 | 2 | 8 | 6 | +2 |
| Aràbia Saudita | 3 | 3 | 1 | 0 | 2 | 1 | 8 | -7 |

### Grup B

| Equip | Pts | PJ | PG | PE | PP | GF | GC | DG |
| Uruguai | 9 | 3 | 3 | 0 | 0 | 8 | 4 | +4 |
| República Txeca | 4 | 3 | 1 | 1 | 1 | 9 | 5 | +4 |
| Emirats Àrabs Units | 3 | 3 | 1 | 0 | 2 | 2 | 8 | -6 |
| Sud-àfrica | 1 | 3 | 0 | 1 | 2 | 5 | 7 | -2 |

## Segona fase

| Semifinals | Semifinals | | | Final | Final |
| Riad - 19 de desembre | Riad - 19 de desembre | Riad - 19 de desembre | Riad - 19 de desembre | Riad - 19 de desembre | Riad - 19 de desembre |
| Brasil | 2 | |
| República Txeca | 0 | |
| | | | | Riad - 21 de desembre | Riad - 21 de desembre |
| | | | | Brasil | 6 |
| | | | | Austràlia | 0 |
| | | | | Tercer lloc | Tercer lloc |
| Riad - 19 de desembre | Riad - 19 de desembre | | | Riad - 21 de desembre | Riad - 21 de desembre |
| Uruguai | 0 | | | República Txeca | 1 |
| Austràlia | 1 | | | | Uruguai | 0 |
* Campió: Brasil Primer títol

## Golejadors

| Jugador | Selecció | Gols |
| Romário | Brasil | 6 |
| Vladimír Šmicer | República Txeca | 5 |
| Ronaldo | Brasil | 4 |

## Premis

| Premi | Jugador o equip |
| Pilota d'Or | Denílson |
| Bota d'Or | Romário (6 gols) |
| Fair Play | Sud-àfrica |
# Eàcides de l'Epir

Eàcides (grec antic: Αἰακίδης, llatí: Aeacides) fou rei de l'Epir del 322 aC fins al 317 aC i altre cop breument el 313 aC.
Era un dels fills d'Arimbes (també anomenat de vegades Eàcides), a qui va succeir el 322 aC, després que Arimbes hagués recuperat el poder per la mort d'Alexandre I, assassinat a Itàlia quan lluitava contra els brutis i els lucans. Eàcides estava casat amb Ftia de Tessàlia, filla de Menó de Farsàlia, amb qui va tenir un fill, Pirros i dues filles, Deidamia i Troies.
L'any 317 aC va envair el Regne de Macedònia en suport de Polipercont per restaurar Olímpia, la reina mare de la casa reial de l'Epir, i el petit Alexandre, que només tenia cinc anys, al tron de Macedònia. Quan a l'any següent va tornar en ajuda d'Olímpia, va ser derrotat davant Cassandre, i els epirotes, insatisfets, el van fer fora del tron. Pirros, de dos anys, va poder ésser salvat per alguns servidors. Neoptòlem II va ser restablert al tron.
El 313 aC, cansats els epirotes de la influència de Cassandre i del domini macedoni, van tornar a posar Eàcides al tron. Cassandre va enviar immediatament un exèrcit comandat per Filip que va derrotar Eàcides en dues batalles, a la darrera de les quals va morir. Àlcetes II va ser proclamat rei.

## Referències

* ↑ Aeacides a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 22
# Kaslí

Kaslí - Касли (rus) és una ciutat de l'óblast de Txeliàbinsk, a Rússia.

## Geografia

Kaslí es troba al vessant oriental dels Urals, a 138 km al nord-oest de Txeliàbinsk, a la riba septentrional del llac Irtiatx.

## Història

La vila de Kaslí fou fundada el 1747 amb el nom de Kaslinski, prop d'una foneria. Aconseguí l'estatus de possiólok (poble) el 25 de febrer de 1929 i el de ciutat el 29 de juliol de 1942.
# Departament d'Itapúa

Itapúa és el VII departament de Paraguai, també conegut com "El graner del país". La seua capital és la ciutat d'Encarnación.

## Enllaços externs

* Lloc web de la Governació d'Itapúa (castellà)
# Jaume Capdevila i Naudeillo

Jaume Capdevila i Naudeillo (Barcelona, 3 d'octubre de 1941) és un antic jugador d'hoquei sobre patins català de les dècades de 1960 i 1970.

## Trajectòria

Nascut al barri de Sants, començà a practicar l'hoquei als Maristes de Sants amb 11 anys. Amb 17 anys fitxà pel FC Barcelona, passant poc després al primer equip. Fitxà una temporada pel CP Voltregà, en companyia d'Enric Carbonell, retornant novament al Barça, on jugà fins a 1968. Els darrers anys els visqué a clubs com el DC Mataró, CE Vendrell i CF Terrassa, club aquest darrer del que també fou entrenador.
Jugà durant tota la dècada de 1960 amb la selecció espanyola, amb la qual fou campió d'Europa i del Món.

## Palmarès
### CP Voltregà

* Campionat de Catalunya:
** 1962
* Copa de les Nacions:
** 1961

### FC Barcelona

* Campionat de Catalunya:
** 1060
* Campionat d'Espanya:
** 1958, 1963,

### DC Mataró

* Lliga Nacional:
** 1968
* Campionat de Catalunya:
** 1968

### Espanya

* Campionat del Món:
** 1966
* Campionat d'Europa:
** 1969

## Referències

* ↑ Closa, Antoni [et al.].. Diccionari del Barça. Barcelona: Enciclopèdia Catalana, 1999. ISBN 978-84-412-0126-2.
* 1 2 3 «Figuras del equipo español». rinkhockey.net, 11-05-1966. [Consulta: 1r octubre 2015].
* ↑ «ANTE EL GRAN CHOQUE MATARO REUS DEPORTIVO DE LA COPA DE EUROPA». Mundo Deportivo, 09-03-1968. [Consulta: 1r octubre 2015].
* 1 2 «Perfil a rinkhockey.net». rinkhockey.net. [Consulta: 1r octubre 2015].
# Gainesboro

Gainesboro és una població dels Estats Units a l'estat de Tennessee. Segons el cens del 2000 tenia 879 habitants.

## Demografia

Segons el cens del 2000, Gainesboro tenia 879 habitants, 373 habitatges, i 208 famílies. La densitat de població era de 217,6 habitants/km².
Dels 373 habitatges en un 16,9% hi vivien nens de menys de 18 anys, en un 36,2% hi vivien parelles casades, en un 13,9% dones solteres, i en un 44% no eren unitats familiars. En el 38,6% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,61.
Per edats la població es repartia de la següent manera: un 13,5% tenia menys de 18 anys, un 8,8% entre 18 i 24, un 20,4% entre 25 i 44, un 26,6% de 45 a 60 i un 30,7% 65 anys o més.
L'edat mediana era de 51 anys. Per cada 100 dones de 18 o més anys hi havia 67,4 homes.
La renda mediana per habitatge era de 19.861 $ i la renda mediana per família de 30.250 $. Els homes tenien una renda mediana de 24.091 $ mentre que les dones 21.932 $. La renda per capita de la població era de 17.798 $. Entorn del 20,3% de les famílies i el 27,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gainesboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Gainesboro». American Fact Finder. Oficina del Cens dels Estats Units, 12-01-2010.
# Estella Occidental

Estella Occidental (basc Vianaldea) és una comarca i una subzona (segons Zonificació Navarra 2000) de la Comunitat Foral de Navarra que forma part de la zona d'Estella. Està situada en la Navarra Mitjana Occidental i en la Merindad d'Estella. La comarca està formada per 17 municipis que sumaven en 2009 una població de 5.871 habitants (INE).

## Geografia física
### Situació

La comarca d'Estella Occidental està situada en la part centre-occidental de la Comunitat Foral de Navarra, zona denominada Navarra Mitjana Occidental. Està composta per 17 municipis, té una superfície total de 301,19 km² i limita al nord i oest amb la Quadrilla de Laguardia-Rioja Alabesa (Àlaba), a l'est amb Estella Oriental i al sud amb la Ribera del Alto Ebro i la Comunitat Autònoma de La Rioja.

## Municipis

La comarca d'Estella Oriental està formada per 17 municipis: Aguilar de Codés, Aras, Armañanzas, Azuelo, Bargota, El Busto, Cabredo, Desojo, Espronceda, Genevilla, Lapoblación, Lazagurría, Marañón, Sansol, Torralba del Río, Torres del Río, Viana.

## Vegeu també

* Comarques de Navarra
* Merindad d'Estella

## Referències

* ↑ «IDENA - Infraestructuras de Datos Especiales de Navarra». Gobierno de Navarra. Arxivat de l'original el 2009-12-14. [Consulta: 30 agost 2014].
* 1 2 Atlas de Navarra, Geografía e Historia. Departamento de Educación del Gobierno de Navarra y EGN Comunicación,, 2006, p. 11. ISBN 84-934512-1-5.
# Jun

Jun és un municipi situat en la part centre-nord de la Vega de Granada (província de Granada), a uns 5 km de la capital provincial. Limita amb els municipis de Alfacar, Víznar, Granada i Pulianas.
El municipi de Jun és conegut en el món pels seus antecedents ceràmics. En l'actualitat existeix una vasta indústria ceràmica de construcció, però destaca en gran manera la ceràmica artística que prové de l'època musulmana i que s'ha encarregat de recuperar l'insigne ceramista Miguel Ruiz Jiménez.
També és conegut Jun per la seva influència en el món de la societat de la Informació. Precisament en la localitat, el 28 de juny de 2001, es va celebrar el primer ple interactiu municipal a nivell mundial, declarant el President de la Comissió Europea, Romano Prodi, lloc natal de la Teledemocracia Activa. El 27 de desembre de 1998, la localitat va donar un important pas al declarar l'accés a internet, dret universal de tots els ciutadans, dada que va fer la volta al món des del New York Times fins al Sydney Morning Herald. En l'actualitat es treballa amb la M-Administració mòbil, en un important projecte entorn de la 3ª Modernització i el programari lliure.

## Referències

Viccionari
# Courtémont

Courtémont és un municipi francès, situat al departament del Marne i a la regió del Gran Est. L'any 2007 tenia 65 habitants.

## Demografia
### Població

El 2007 la població de fet de Courtémont era de 65 persones. Hi havia 36 famílies, de les quals 12 eren unipersonals (8 homes vivint sols i 4 dones vivint soles), 16 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 32 eren l'habitatge principal de la família, 6 eren segones residències i 5 estaven desocupats. Tots els 43 habitatges eren cases. Dels 32 habitatges principals, 29 estaven ocupats pels seus propietaris i 3 estaven llogats i ocupats pels llogaters; 1 tenia una cambra, 3 en tenien tres, 11 en tenien quatre i 18 en tenien cinc o més. 27 habitatges disposaven pel capbaix d'una plaça de pàrquing. A 19 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courtémont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 8 |
| 0 | 65 a 69 | 4 |
| 4 | 60 a 64 | 4 |
| 0 | 55 a 59 | 4 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 34 persones, 26 eren actives i 8 eren inactives. Les 26 persones actives estaven ocupades(15 homes i 11 dones).. De les 8 persones inactives 6 estaven jubilades i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa d'hostatgeria i restauració.
L'any 2000 a Courtémont hi havia 10 explotacions agrícoles que ocupaven un total de 973 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Courtémont a l'INSEE.
* Évolution et structure de la population Fitxa amb el detall de dades de Courtémont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Districte de Clamecy

El Districte de Clamency és un dels quatre districtes del departament de la Nièvre, a la regió de Borgonya-Franc Comtat. Té 6 cantons (Brinon-sur-Beuvron, Clamecy, Corbigny, Lormes, Tannay i Varzy) i 93 municipis, el cap del districte és la sotsprefectura de Clamecy.

## Vegeu també

* Cantons de la Nièvre
# Jaume Romeu

Jaume Romeu (Barcelona, ? - Saragossa, 1470) pintor que es creu d'origen barceloní i que estigué actiu entre 1440 i 1470 a Saragossa.

## Obra

* Retaule de Villanueva de Borjaçut, actual Villanueva de Gállego (Saragossa), 1440. El mestre del retaule és Pascual Ortoneda i Jaume Romeu és citat com un col·laborador.
* Retaule d'Alcorisa (Terol).
* Retaule dedicat a Crist i a la Verge per a l'església de Santa Maria de Jesus de Saragossa, 1456.
* Retaule de la capella del cabildo de Santa María del Pilar de Saragossa.
* Retaule del monestir de Sant Agustín de Saragossa.
* Retaule de l'església parroquial de Lécera (Saragossa) en col·laboració amb Juan Rius.
* Retaule de Sant Pere dels Francs de Calataiud (Saragossa).
* per a l'església parroquial de Belchite (Saragossa).
* el cor de la Seu de Saragossa entre 1447-1449.

## Referències

* ↑ Lacarra Ducay, La pintura gótica durante el siglo XV en tierras de Aragón y en otros territorios peninsulares, Publicació de la institució "Fernando el Católico", núm 2706, pàgina 42-43, Saragossa, 2007, ISBN 978-84-7820-903-3
* ↑ Rosa Alcoy i Pedrós, San Jorge y la Princesa, Publicacions i edicions de la Universitat de Barcelona, 2004, pàg 162, ISBN 84-475-2816-2, [Consulta: 1 de novembre del 2011]
# Estadi Lesdiguières

L'Estadi Lesdiguières (en francès: Stade Lesdiguières) és un estadi situat a la ciutat de Grenoble (França).
Fou utilitzat pel Football club de Grenoble rugby, equip de rugbi a 15, i del Grenoble Foot 38, que l'any 2008 es traslladà al nou equipament anomenat Estadi dels Alps.

## Enllaços externs

* (francès) www.fcgrugby.com Arxivat 2008-05-16 a Wayback Machine.
# Gaina

Gaina també anomenat Gaià va ser un anti-patriarca copte d'Alexandria des del 10 de febrer de l'any 535 fins al maig o juny d'aquell mateix any.

## Context

Després de la mort del patriarca Timoteu IV l'any 535, el patriarcat es va dividir en dues faccions, els antics melquites seguidors del Concili de Calcedònia que reconeixen com a patriarca Pau d'Alexandria i els coptes (monofisites) que havien elegit Teodosi I. Teodosi es va haver d'enfrontar amb un pretendent anomenat Gaina o Gaià un «julianista», és a dir, un partidari del monofisita radical Julià d'Halicarnàs. Gaina va ser expulsat per l'emperador, que el va exiliar a Sardenya.

## Referències

* ↑ «Gainas». Previous patriarchs. Patriarchate of Alexandria. [Consulta: 3 setembre 2023].
* ↑ Grumel, Venance. Traité d'études byzantines. 1, La chronologie. París: P. U. F, 1958, p. 444.